தேர்தல் வாக்குப்பதிவுக்குப் பிந்தைய கருத்துக்கணிப்பு (Exit poll) என்பது வாக்காளர்கள் வாக்கு சாவடிகளை விட்டு வெளியேறியவுடன் அவர்களிடம் நடத்தப்பெறும் கருத்துக்கணிப்பாகும். வாக்காளர்கள் யாருக்கு வாக்களிக்க முடிவு செய்துள்ளனர் அல்லது அது போன்ற வகை கேள்விகளைக் கேட்கும் கருத்துக்கணிப்பைப் போலன்றி, வாக்குப்பதிவுக்குப் பிந்தைய கருத்துக்கணிப்பில், உண்மையில் அவர்கள் யாருக்கு வாக்களித்தனர் என்றே கேட்கப்படும். வாக்காளர்கள் வாக்களிக்கும் முன்பு நடத்தப்படும் இதே போன்ற கருத்துக்கணிப்பு வாக்குப்பதிவுக்கு முந்தைய கருத்துக்கணிப்பு எனப்படும். <MASK>களுக்காக பணிபுரியும் நிறுவனங்கள் போன்ற கருத்துக்கணிப்பு நிறுவனங்கள் அல்லது ஒலிபரப்பு நிலையங்கள் போன்ற கருத்துக்கணிப்பாளர்கள் தேர்தல் முடிவுகள் எப்படி இருக்கும் என்பதை முன்னரே கூறும் நோக்கத்தில் வாக்களிப்புக்குப் பிந்தைய கருத்துக்கணிப்பை நடத்துகின்றனர். ஏனெனில் பெரும்பாலான தேர்தல்களில் வாக்குகளை எண்ணி முடித்து முடிவுகள் வெளிவர பல மணி நேரங்கள் அல்லது சில நாட்கள் கூட ஆகலாம்.
வாக்குப்பதிவுக்குப் பிந்தைய கருத்துக்கணிப்பு
நியூசிலாந்து ஃப்ளோரிடா செய்தித்தாள் பிபிசி